FSS แรลลี่ 4 วันพุ่ง 53% เก็งรับข่าวขอ “ไลเซนส์” ลุยธุรกิจสินทรัพย์ดิจิทัลปี 65
FSS แรลลี่ 4 วันพุ่ง 53% คาดนลท.เก็งกำไรรับข่าวเตรียมขอ “ไลเซนส์” ลุยธุรกิจสินทรัพย์ดิจิทัลในปี 65
FSS แรลลี่ 4 วันพุ่ง 53% คาดนลท.เก็งกำไรรับข่าวเตรียมขอ “ไลเซนส์” ลุยธุรกิจสินทรัพย์ดิจิทัลในปี 65
3 ธ.ค. 2564

ผู้สื่อข่าวรายงานว่า ราคาหุ้น บริษัทหลักทรัพย์ ฟินันเซีย ไซรัส จำกัด (มหาชน) หรือ FSS ณ เวลา 15:13 น. อยู่ที่ระดับ 6.35 บาท บวก 0.80 บาท หรือ 14.41% สูงสุดที่ระดับ 6.55 บาท ต่ำสุดที่ระดับ 5.40 บาท ด้วยมูลค่าการซื้อขาย 519.10 ล้านบาท โดยราคาหุ้นปรับตัวเพิ่มขึ้นแรงเป็นวันที่ 4 นับตั้งแต่ราคาปิดที่ระดับ 4.14 บาท เมื่อวันที่ 29 พ.ย.64 คิดเป็นเพิ่มขึ้น 53%

โดยก่อนหน้านี้แหล่งข่าวจากวงการโบรกเกอร์ เปิดเผยว่า ปัจจัยที่ส่งผลให้ราคาหุ้น FSS ปรับตัวขึ้นสูง คาดมาจากแรงซื้อเก็งกำไรของนักลงทุน หลังจากมีกระแสข่าวว่าผู้บริหารของ FSS ประกาศว่า ปี 2565 เตรียมขอใบอนุญาตประกอบธุรกิจสินทรัพย์ดิจิทัลจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) โดยเฉพาะบริการซื้อขายและเป็นที่ปรึกษาในการออก ICO Portal